Jah, jälle ei suutnud Genklubi täikast eemale hoida, kuigi läksin sinna  parimate kavatsustega stiilis "hilpe küll ei hakka vaatama". Tagasi tulin aga kahe soti võrra vaesemana ja täis tuubitud kotiga, milles oli mõnusalt minimalistlik must kaabu; neetult efektne must helmestest choker; Sangari poolvillane kampsun (no meeldib see firma, nostalgia + minimalistlik stiil); mustad velvetid; teksad (ilusa mõõduka bootcut-lõikega tumedaid teksasid pole kunagi liiga palju, pealegi on õudselt raske poodidest midagi normaalset leida, kõik kohad on täis skinny jeans'e, millesse mu sääred sisse ei mahu - ei, ma ei naljata); kolm plaati.